عەتا قەرەداغی

عەتا محەممەد عارف ناسراو بە عەتا قەرەداغی (لەدایکبووی ٣٠ی کانوونی یەکەمی ١٩٧٣ لە سلێمانی، عێراق) گۆرانیبێژێکی کوردی خەڵکی سلێمانییە، کە بە کوردیی ناوەندی گۆرانیی وتووە.

 سەرەتای ژیان 
عەتا قەرەداغی لە ساڵی ١٩٧٣ لە شاری سلێمانی لەدایک بووە و ئامادەییی پیشەییی لەوێ تەواو کردووە. لەپاڵ خوێندن و حەزی بۆ گۆرانیبێژی، لە بازاڕ ئیشیشی کردووە. بە وتەی خۆی، خوێندنەکەی لەو ئاستە نەبووە کە خۆی ویستوویەتی، بەڵام لە ھونەرەکەی ڕازییە. سەرەڕای ئەوانەش، سەرقاڵی ئیشی بازرگانییە. عەتا ھاوسەرگیریی کردووە و خاوەنی دوو کوڕ و کچێکە.

 پیشە 
عەتا لە ساڵی ١٩٩٢ لەڕێگەی ئەنوەر قەرەداغییەوە دەستی بە کاری ھونەری کردووە و ھەر لەو ساڵە یەکەم گۆرانیی خۆی بەناوی پەیمان لە کەناڵی گەلی کوردستان بڵاو کردووەتەوە، بەڵام بەو شێوەیە نەچووە ناو خەڵک. دواتر لە ١٩٩٣ لەگەڵ ئەنوەر قەرەداغی و لە ھەمان کەناڵ دووەم گۆرانیی بەناوی ئازیز ئەمشەو بڵاو کردەوە کە ئەمەیان ناوبانگێکی بۆی پەیدا کرد. ھەروەھا ھەندێ کاری لەگەڵ تیپی مۆسیقای سلێمانی کردووە. عەتا تا ئێستا تەنیا دوو ئەلبوومی بە ناوەکانی سرووتی ئەوین لە ٢٠٠٤ و جوانە لە تۆ لە ٢٠٠٨ بڵاو کردووەتەوە، کە ئەلبوومی جوانە لە تۆ لە تاران تۆمار کرا. ھەروەھا عەتا بە ئیشەکانی عەباسی کەمەندی کاریگەر بووە.

عەتا لەدوای کلیپی بیری سلێمانی ناکەی؟ ھیچ جۆرە چالاکییەکی نەما تا سەرەتای ٢٠٢٣ کە تێیدا دووبارە کلیپی بۆ گۆرانیی ئازیز ئەمشەو کردەوە. عەتا وەک میوان لەگەڵ تارا ڕەسووڵ گۆرانییەکی عەلی مەردانیان بەناوی ئای چەندم خۆش  وتەوە و لە نیسانی ٢٠٢٣ بڵاو کرایەوە. لە ئایاری ٢٠٢٤ لە بەرنامەیەکی خاک تیڤی دەرکەوت و ئاماژەی بەوە دا کە سێ چوار بەرھەمی لە بەردەستدایە، و لەکۆتاییی بەرنامەکە چووە سەر گۆڕی توانا فەرەج و چەپکەگوڵێکی خستە سەر گۆڕەکەی.

 دیسکۆگرافی 
 ئەلبوومەکان 

 کلیپەکان 
+ کلیپەکان ناونیشان  شیعر  ئاواز  مۆسیقا  ساڵ  تێبینی  سەرچاوەکان پەیمان  مەجید نەدیم  عەتا قەرەداغی   ١٩٩٢  یەکەم گۆرانی  ئازیز ئەمشەو  عەتا قەرەداغی  ئەنوەر قەرەداغی   ١٩٩٣   زارا       نزا  ئەحمەد محەممەد  زانا مەحموود    لەگەڵ تیپی مۆسیقای سلێمانی  ھەواران   فۆلکلۆر  ئەنوەر قەرەداغی  ١٩٩٥   خۆزگە       ئاھەنگ  پیری  ئیسماعیل محەممەد  عەتا قەرەداغی     سۆز  ئیسماعیل محەممەد  عەتا قەرەداغی  سامان ساڵح ئەلیاس  ٢٠٠٠  لەگەڵ تیپی مۆسیقای سلێمانی، کە بیرۆکەی ئەم گۆرانییە لە گۆرانییەکی گۆرانیبێژی میسڕی نادیە مستەفا، بەناوی سەلامات سەلامات دروست بووە.   غەریبی  عەتا قەرەداغی  عەتا قەرەداغی  توانا فەرەج  ٢٠٠٣   بیری سلێمانی ناکەی؟  ئیسماعیل محەممەد  عەتا قەرەداغی  کاوان مەحموود   ئازیز ئەمشەو  عەتا قەرەداغی  ئەنوەر قەرەداغی   ٢٠٢٣  دووبارەکراو  

 سەرچاوەکان 

پۆل:زیندووان
پۆل:گۆرانیبێژانی پیاوی کورد
پۆل:گۆرانیبێژانی کورد
پۆل:گۆرانیبێژانی کوردیی ناوەندی
پۆل:لەدایکبووانی ١٩٧٣